
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 205 

28 Αυγούστου 1996 


ΑΠΟΦΑΣΕΙΣ 

Έγκριση Προγράμματος μορφωτικής, εκπαιδευτικής και 
επιστημονικής συνεργασίας μεταξύ των Κυβερνή¬ 
σεων της Ελληνικής Δημοκρατίας και της Δημο¬ 
κρατίας της Ουγγαρίας για τα έτη 1996,1997και1998 
(Αθήνα, 28 Μαΐου 1996) 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΤΥΠΟΥ 
ΚΑΙ Μ.Μ.Ε. 

Έχοντες υπ’ όψει τις διατάξεις: 1 - της Συμφωνίας 
Μορφωτικής, εκπαιδευτικής και επιστημονικής συνεργα¬ 
σίας μεταξύ των Κυβερνήσεων της Ελληνικής 
Δημοκρατίας καιτης Δημοκρατίας της Ουγγαρίας που υ- 
πογράφηκε στην Αθήνα στις 18.3.1977 και κυρώθηκε με 
τον υπ’ αριθ. 898/1979 Νόμο που δημοσιεύθηκε στο υπ’ α- 
ριθ. 93 Φύλλο της Εφημερίδος της Κυβερνήσεως τεύχος 
Α’της 2.5.1979. 


2.Του υπό έγκριση Προγράμματος που υπογράφηκε 
στην Αθήνα στις 28.5.1996, αποφασίζουμε: 

Εγκρίνουμε ως έχει και στο σύνολό του το Πρόγραμμα 
μορφωτικής, εκπαιδευτικής και επιστημονικής συνεργα¬ 
σίας μεταξύ των Κυβερνήσεων της Ελληνικής Δημο¬ 
κρατίας και της Δημοκρατίας της Ουγγαρίας για τα έτη 
1996-1998 που υπογράφηκε στην Αθήνα στις 28.5.1996 
του οποίου το κείμενο σε πρωτότυπο στην αγγλική γλώσ¬ 
σα και σε μετάφραση στην ελληνική έχει ως εξής: 


Αθήνα, 7 Αυγούστου 1996 


ΕΞΩΤΕΡΙΚΩΝ 

Θ. ΠΑΓΚΑΛΟΣ 

ΠΟΛΙΤΙΣΜΟΥ 

Σ. ΜΠΕΝΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

ΤΥΠΟΥ ΚΑΙ Μ.Μ.Ε. 

Δ. ΡΕΠΠΑΣ 

ΠΡΟΓΡΑΜΜΑ ΠΟΛΙΤΙΣΤΙΚΗΣ, ΕΚΠΑΙΔΕΥΤΙΚΗΣ ΚΑΙ ΕΠΙΣΤΗΜΟΝΙΚΗΣ 
ΣΥΝΕΡΓΑΣΙΑΣ ΜΕΤΑΞΥ ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ 

ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΗΣ ΤΗΣ ΔΗΜΟΚΡΑΤΙΑΣ ΤΗΣ 
ΟΥΓΓΑΡΙΑΣ ΓΙΑ ΤΑ ΕΤΗ 1996,1997 ΚΑ11998 

Η Κυβέρνηση της Ελληνικής Δημοκρατίας και η 
Κυβέρνηση της Δημοκρατίας της Ουγγαρίας, επιθυμώ¬ 
ντας να αναπτύξουν περισσότερο τις σχέσεις τους και τη 
συνεργασία στουςτομείςτου πολιτισμού, των επιστημών, 
της εκπαίδευσης και των μέσων μαζικού αθλητισμού, μέ¬ 
σα στο πνεύμα της επιτυχούς εφαρμογής της πολιτιστι¬ 
κής σύμβασης που υπογράφηκε στην Αθήνα τη 17η 
Μαρτίου 1977 και σύμφωνα με τις διατάξεις της Τελικής 
Πράξης της Συνόδου για την Ασφάλεια καιτη Συνεργασία 
στην Ευρώπη, συμφώνησαν στο ακόλουθο Πρόγραμμα 
για τα έτη 1996, 1997 και 1998. 

I, ΕΚΠΑΙΔΕΥΣΗ ΚΑΙ ΕΠΙΣΤΗΜΕΣ 

Άρθρο 1 

Τα δύο Μέρη θα ενθαρρύνουν την ανάπτυξη απευθείας 
επαφών μεταξύ της Ακαδημίας της Αθήνας και της 
Ουγγρικής Ακαδημίας Επιστημών και θα καταβάλλουν 
κάθε προσπάθεια για να προωθήσουν ανταλλαγές εγ¬ 
γράφων, εκδόσεων και εμπειρογνωμόνων. 

Άρθρο 2 

Τα δύο Μέρη θα ενθαρρύνουν την απευθείας συνεργα¬ 
σία μεταξύ των επιστημονικών και ερευνητικών κέντρων 
και ιδρυμάτων ανώτατης εκπαίδευσης σε όλους τους το¬ 
μείς της επιστήμης και θα προωθήσουν ανταλλαγές ειδι¬ 
κών και εκδόσεων, σύμφωνα με τους νόμους και τους κα¬ 
νονισμούς κάθε χώρας. 

Άρθρο 3 

Κατά τη διάρκεια της ισχύος του παρόντος 
Προγράμματος η Ουγγρική πλευρά θα δημιουργήσει της 
αναγκαίες συνθήκες που θα διασφαλίζουν ότι οι Ελληνες 
υποψήφιοι μπορούν να αποκτήσουν διδακτορικό δίπλω¬ 
μα στην Ουγγαρία. Η Ουγγρική πλευρά θα εκδώσει λε¬ 
πτομερείς πληροφορίες σχετικά με τις αναγκαίες προϋ¬ 
ποθέσεις που απαιτούνται από τους Έλληνες υποψήφι¬ 
ους για να πάρουν διδακτορικό δίπλωμα. 

Άρθρο 4 

Κατά την διάρκεια της ισχύος του παρόντος 
Προγράμματος τα δύο Μέρη θα ανταλλάξουν (5) πέντε 
καθηγητές, λέκτορες, ή πολύ καταρτισμένους ειδικούς, 
με σκοπό την ανταλλαγή εμπειρίας και/ή τη διοργάνωση 
διαλέξεων στην άλλη χώρα. Κάθε επίσκεψη θα διαρκεί μια 
περίοδο το πολύ δώδεκα (12) ημερών. 

Τα δύο Μέρη θα ανταλλάσσουν επίσης κάθε χρόνο, ένα 
(1) ερευνητή ή πανεπιστημιακό λέκτορα με διάρκεια πα¬ 
ραμονής έξη (6) ημερών, ώστε να διεξάγει έρευνα στον 
τομέα των Ελληνοουγγρικών σχέσεων. 

Άρθρο 5 

Τα δύο Μέρη θα χορηγούν, κάθε χρόνο, μία (1) υποτρο¬ 
φία διάρκειας δέκα (10) μηνών για μεταπτυχιακές σπου¬ 
δές ή έρευνα. Η υποτροφία αυτή μπορεί να υποδιαιρεθεί 
σε δύο (2) των πέντε (5) μηνών η κάθε μία. 


Άρθρο 6 

Τα δύο Μέρη θα χορηγούν κάθε χρόνο τρεις (3) υπο¬ 
τροφίες συνολικά ενενήντα (90) ημερών για συμμετοχή 
στους θερινούς κύκλους σπουδών γλώσσας και πολιτι¬ 
σμού που οργανώνονται σε κάθε χώρα. 

Άρθρο 7 

Κατά τη διάρκεια ισχύος αυτού του Προγράμματος η 
Ουγγρική πλευρά θα δεχθεί κατόχους υποτροφιών από 
την Ελλάδα για πλήρη επιστημονική ή κολεγιακή εκπαί¬ 
δευση, με έξοδά τους. Οι όροι και οι προϋποθέσεις απο¬ 
δοχής και σπουδών θα καθορισθούν από τα αρμόδια 
Ουγγρικά κολέγια και Πανεπιστήμια. 

Άρθρο 8 

Κατά την διάρκεια ισχύος αυτού του Προγράμματος η 
Ελληνική πλευρά θα δεχθεί δύο (2) νεαρούς Ούγγρους ει¬ 
δικούς για μεταπτυχιακές σπουδές ή έρευνα και για συ¬ 
νολική περίοδο είκοσι (20) ανθρωπομηνών. 

Άρθρο 9 

Κατά το πνεύμα των αντικειμενικών στόχων που καθορί¬ 
στηκαν από τη Σύνοδο Ασφάλειας και Συνεργασίας στην 
Ευρώπη και από την υΝΕ500, τα δύο Μέρη θα προωθή¬ 
σουν την ανταλλαγή σχολίων και παρατηρήσεων σε εκ¬ 
παιδευτικά βιβλία, με ιδιαίτερη έμφαση στην ιστορία και 
την γεωγραφία της άλλης χώρας. Κατά τη διάρκεια ι¬ 
σχύος αυτού του Προγράμματος τα Μέρη θα συνεχίσουν 
να ανταλλάσσουν αντίγραφα των εκπαιδευτικών βιβλίων 
γεωγραφίας, ιστορίας και λογοτεχνίας που χρησιμοποι¬ 
ούνται στις αντίστοιχες χώρες. 

Άρθρο 10 

Και τα δύο Μέρη θα ενθαρρύνουν τις ανταλλαγές τηλε¬ 
οπτικών εκπαιδευτικών προγραμμάτων. 

Άρθρο 11 

Κατά την διάρκεια ισχύος αυτού του Προγράμματος τα 
δύο Μέρη θα ανταλλάξουν δύο (2) ειδικούς πρωτοβάθ¬ 
μιας και δευτεροβάθμιας εκπαίδευσης, κάθε ένα για μια 
περίοδο επτά (7) ημερών με σκοπό την απόκτηση καλύτε¬ 
ρης γνώσης του εκπαιδευτικού συστήματος της άλλης 
Χώρας. 

Άρθρο 12 

Τα δύο Μέρη θα ενθαρρύνουν και θα προωθήσουν την 
διδασκαλία της γλώσσας της άλλης χώρας. Τα Μέρη θα 
συνεχίσουν να υποστηρίζουν την διδασκαλία της 
Ελληνικής γλώσσας και λογοτεχνίας στο Πανεπιστήμιο 
Εοτβος Λόραντ. 

Άρθρο 13 

Η Ελληνική πλευρά επιθυμεί να διδάσκεται η Ελληνική 
γλώσσα σε παιδιά Ελληνικής καταγωγής στην Ουγγαρία, 
μέσα στο πλαίσιο του εκπαιδευτικού Ουγγρικού προ¬ 
γράμματος. 

Για τον σκοπό αυτό θα παρέχει επίσης, έπειτα από αίτη- 
ματου Ουγγρικού μέρους, σχολικά εγχειρίδια και σχετικό 
εκπαιδευτικό υλικό, όπως χάρτες, διαφάνειες κ.τλ. ώστε 
να διευκολύνει την διδασκαλία της Ελληνικής γλώσσας. 

Άρθρο 14 

Η Ελληνική πλευρά ενδιαφέρεται επίσης να λάβει πλη¬ 
ροφορίες απάτην Ουγγρική σχετικά με: 

α) Το συνολικό αριθμό μαθητών Ελληνικής καταγωγής 
στα Ουγγρικά σχολεία και, μεταξύ αυτών, τον αριθμό ε¬ 
κείνων που παρακολουθούν τάξεις Ελληνικής γλώσσας. 

β) Των αριθμό των δασκάλων Ελληνικής γλώσσας, που 
διδάσκουν σε αυτές τις τάξεις και λαμβάνουν έντυπο υλι¬ 
κό (έγγραφα και προγράμματα) για τη διδασκαλία της 
Ελληνικής γλώσσας. 

Άρθρο 15 

Η Ελληνική πλευρά θα προσκαλεί κάθε χρόνο δύο ή 
τρεις (2-3) δασκάλους ή φοιτητές Ελληνικής γλώσσας, 
κατά προτίμηση Ελληνικής καταγωγής, για να φοιτούν σε 
σεμινάριο γλώσσας επί τριάντα (30) ημέρες ο κάθε ένας. 

Άρθρο 16 

Τα δύο Μέρη θα ενθαρρύνουν την απευθείας συνεργα¬ 
σία μεταξύ Ελληνικών και Ουγγρικών τεχνικών εκπαιδευ¬ 
τικών ιδρυμάτων. 

Κατά την διάρκεια ισχύος αυτού του Προγράμματος και 
τα δύο Μέρη θα ανταλλάξουν δύο (2) λέκτορες για μια 
περίοδο επτά (7) ημερών ο καθένας, ώστε να ανταλλά¬ 
ξουν εμπειρία, σε σχέση με την οργάνωση και τη λειτουρ¬ 
γία αυτών των εκπαιδευτικών ιδρυμάτων. 

Άρθρο 17 

Τα δύο Μέρη θα εξετάσουν την δυνατότητα ανταλλα¬ 
γής εμπειριών και απόψεων που αφορούντην ισοτιμία των 
διπλωμάτων και πτυχίων που απονέμονται από τα 
Πανεπιστήμια τους και τα ιδρύματα ανώτατης εκπαίδευ¬ 
σης, σύμφωνα με την νομοθεσία κάθε χώρας. 

Άρθρο 18 

Κατά την διάρκεια ισχύος αυτού του Προγράμματος τα 
δύο Μέρη θα ανταλλάξουν ένα (1) αρχειοφύλακα και ένα 
(1) βιβλιοθηκάριο για μια περίοδο μέχρι δέκα (10) ημερών 
τον καθένα, ώστε να πληροφορηθούν για θέματα της ει¬ 
δικότητας τους και να διεξάγουν έρευνα στα αντίστοιχα 
αρχεία και Εθνικές Βιβλιοθήκες, σύμφωνα με τους νό¬ 
μους κάκτους κανονισμούς κάθε χώρας. 

Η Ελληνική πλευρά συμφωνεί να στέλνει έγγραφα στην 
Ελληνική γλώσσα στις βιβλιοθήκες ανώτατων εκπαιδευτι¬ 
κών ιδρυμάτων με αρκετό αριθμό Ελλήνων φοιτητών, κα¬ 
θώς επίσης στην Εθνική Βιβλιοθήκη Ξένων Γλωσσών που 
διαδραματίζει σημαντικό ρόλο στην προμήθεια της 
Ουγγροελληνικής κοινότητας με αναγνωστικό υλικό. 

Οι εθνικές βιβλιοθήκες των δύο χωρών θα ανταλλάξουν 
βιβλία, περιοδικά, μικροφίλμ και φαξ ιστορικών εγγρά¬ 
φων της άλλης χώρας. 

Άρθρο 19 

Τα δύο Μέρη θα υποστηρίξουν, μέσα στις δυνατότητές 
τους, τις πολιτιστικές και εκπαιδευτικές δραστηριότητες 
της Τοπικής Διοίκησης των Ελλήνων στην Ουγγαρία, της 
Ελληνικής Πολιτιστικής Ένωσης, το έργο του 
Ουγγροελληνικού Συνδέσμου Φιλίας, καθώς επίσης και 
διάφορων Ελληνικών ενώσεων στην Ουγγαρία. Για τον 
σκοπό αυτό η Ελληνική πλευρά θα παρέχει βιβλία, μη¬ 
τρώα, ενδυμασίες, βιντεοκασέτες, κ.τλ. για τις προανα- 
φερθείσες ενώσεις. 


Η. ΠΟΛΙΤΙΣΜΟΣ 

Κατά την διάρκεια ισχύος του παρόντος 
Προγράμματος: 

Άρθρο 20 

Τα δύο Μέρη θα ανταλλάξουν οκτώ (8) προσωπικότητες 
από διάφορους πολιτιστικούς τομείς (όπως η αρχαιολο¬ 
γία, η αποκατάσταση και προστασία μνημείων και έργων 
τέχνης γενικά, η εθνογραφία - λαογραφία, το θέατρο, η 
λογοτεχνία κ.τλ.) για μια περίοδο μέχρι δέκα (10) ημερών 
η κάθε μία, έτσι ώστε να μπορέσουν να ανταλλάξουν από¬ 
ψεις, πληροφορίες και την εμπειρία τους σε θέματα της 
ειδικότητάς τους. 

Άρθρο 21 

Τα δύο Μέρη θα οργανώσουν αντίστοιχα, πολιτιστικά 
γεγονότα προς τιμή ενός ή δύο (1 -2) επιφανών προσωπι¬ 
κοτήτων της άλλης χώρας από τον τομέα του πολιτισμού 
και της τέχνης. 

Άρθρο 22 

Τα δύο Μέρη θα ενθαρρύνουν τις πρωτοβουλίες των εκ¬ 
δοτικών τους οίκων να προωθήσουν την μετάφραση και 
την έκδοση σύγχρονων λογοτεχνικών έργων της άλλης 
χώρας. 

Για τον σκοπό αυτό θα ανταλλάξουν κατά την διάρκεια 
ισχύος αυτου του Προγράμματος, ένα (1) ειδικό σε αυτό 
τον τομέα (εκδότη ή μταφραστή) για μια περίοδο δώδεκα 
(12) ημερών. 

Άρθρο 23 

Τα δύο Μέρη θα διοργανώσουν μια έκθεση καλών τε¬ 
χνών στην άλλη χώρα. Το αντικείμενο και η ημερομηνία 
της εκδήλωσης θα συμφωνηθού ν μέσω της διπλωματικής 
οδού. 

Άρθρο 24 

Τα δύο Μέρη θα εξετάσουν την δυνατότητα ανταλλα¬ 
γής μιας έκθεσης λαογραφικής τέχνης. 

Άρθρο 25 

Τα δύο Μέρη θα ενθαρρύνουν την συμμετοχή των ε¬ 
παγγελματικών και ερασιτεχνικών λαογραφικών ομάδων 
τους σε πολιτιστικά γεγονότα που οργανώνονται στην άλ¬ 
λη χώρα. 

Άρθρο 26 

Τα δύο Μέρη θα ενθαρρύνουν την συνεργασία όσο α¬ 
φορά την διατήρηση του ιστορικού κέντρου των πόλεων 
τους και την αποκατάσταση των μνημείων. 

Άρθρο 27 

Τα δύο Μέρη θα συνεχίσουν να προωθούν την συνερ¬ 
γασία στον τομέα του κινηματογράφου. 

Γ ια το σκοπό αυτό, κατά την διάρκεια ισχύος αυτού του 
Προγράμματος, τα Μέρη θα εγκαινιάσουν την αμοιβαία 
διοργάνωση εβδομάδων κινηματογράφου. 

Τα Μέρη θα προσκαλέσουν αντιπροσωπείες που θα α¬ 
ποτελούνται από ένα ή δύο (1-2) ειδικούς στον κινηματο¬ 
γράφο για μια περίοδο πέντε (5) ημερών ο κάθε ένας, ώ¬ 
στε να παρακολουθήσουν κινηματογραφικές εκδηλώσεις 
και φεστιβάλ στις δύο χώρες. 

Τεχνικές, οικονομικές και άλλες λεπτομέρειες θα διακα- 
νονισθούν μέσω άμεσων επαφών μεταξύ των αντίστοιχων 
υπηρεσιών. 

Άρθρο 28 

Τα δύο Μέρη θα ενθαρρύνουν την άμεση συνεργασία 
μεταξύ των πολιτιστικών οργανισμών τους. 

Οι οργανισμοί αυτοί θα παρέχουν δυνατότητες ανταλ¬ 
λαγής σκηνοθετών, ηθοποιών και κειμενογράφων, για μια 
περίοδο δεκατεσσάρων (14) ημερών και για ένα ή δύο (1- 
2) πρόσωπα το χρόνο. 

Άρθρο 29 

Τα δύο Μέρη ενθαρρύνουν την δημιουργία απευθείας 
επαφών μεταξύ των θεατρικών ινστιτούτων τους και την 
ανταλλαγή πληροφοριών και εκδόσεων μεταξύ αυτών. 

Ο αριθμός των προσώπων που θα ανταλλαγούν, καθώς 
επίσης και η διάρκεια της παραμονής τους θα διευθετη¬ 
θούν μεταξύ των ενδιαφερομένων υπηρεσιών. 

Άρθρο 30 

Τα δύο Μέρη θα ενθαρρύνουν την παρουσίαση του πο¬ 
λιτισμού της άλλης χώρας στα γεγονότα της Χιλιοστής 
Εκατοστής επετείου στην Ουγγαρία το 1996 και στη 
Θεσσαλονίκη - Πολιτιστική Πρωτεύουσα της Ευρώπης το 
1997. 

Άρθρο 31 

Τα δύο Μέρη θα ενθαρρύνουν τη συνεργασία και την υ¬ 
λοποίηση διμερών πολιτιστικών δραστηριοτήτων, μέσα 
στο πλαίσιο των σχέσεών τους με διεθνείς πολιτιστικές 
οργανώσεις. 

ΙΜ, ΜΕΣΑ ΜΑΖΙΚΗΣ ΕΠΙΚΟΙΝΩΝΙΑΣ 

Άρθρο 32 

Τα δύο Μέρη θα συνεισφέρουν στην περαιτέρω προώ¬ 
θηση των επαφών και της συνεργασίας μεταξύ των αντί¬ 
στοιχων ραδιοτηλεοπτικών οργανισμών, μέσω της ανταλ¬ 
λαγής αντιπροσωπειών, καθώς επίσης και πολιτιστικών 
και εκπαιδευτικών Προγραμμάτων, εκτός αν οι προανα- 
φερόμενες ανταλλαγές εμποδίζονται από εσωτερικά νο¬ 
μικά εμπόδια ή από υποχρεώσεις των εμπλεκόμενων ορ¬ 
γανισμών. 

Άρθρο 33 

Τα δύο Μέρη θα ενθαρρύνουν την απευθείας συνεργα- 
σίατωνγραφείωντύπουτους, με σκοπό την ανταλλαγή ει¬ 
δήσεων και συναφών πληροφοριών. 

IV. ΑΘΛΗΤΙΣΜΟΣ 

Άρθρο 34 

Τα δύο Μέρη θα ενθαρρύνουν την συνεργασία στους 
τομείς του αθλητισμού και της σωματικής αγωγής και θα 
επιδιώξουν απευθείας επαφές και στενότερη συνεργασία 
μεταξύ των αθλητικών αρχών τους, σύμφωνα με τη διμε¬ 
ρή Σύμβαση που υπογράφτηκε στη Βουδαπέστη την 7η 
Φεβρουάριου 1989 και των αντίστοιχων Πρωτοκόλλων. 

Το περιεχόμενο και οι λεπτομέρειες αυτής της συνερ¬ 
γασίας θα αποφασισθούν απευθείας μεταξύ των προανα- 
φερό μενών αρχών. 


IV. ΝΕΟΤΗΤΑ 

Άρθρο 35 

Τα δύο Μέρη θα υποστηρίξουν τη συνεργασία της τοπι¬ 
κής αυτοδιοίκησης και άλλων γραφείων και οργανισμών 
που αποσκοπούν στην προώθηση της συμμετοχής, κινη¬ 
τικότητας, πληροφοριών και αυτοοργάνωσης της νεότη¬ 
τας, προς όφελος των νέων ανθρώπων και στις δύο χώ¬ 
ρες. Τα Μέρη συμφωνούν να ανταλλάσσουν τακτικά ε¬ 
μπειρίες και πληροφορίες στον τομέα της πολιτικής και 
έρευνας για την νεότητα. Τα Μέρη θα ενδυναμώσουν την 
συνεργασία και θα αναπτύξουν επίσης το δομικό υπόβα¬ 
θρο των νεανικών ανταλλαγών μέσα στο πλαίσιο του 
Προγράμματος της Ευρωπαϊκής Ένωσης "Νέοι για την 
Ευρώπη III". 

VI. ΔΙΑΦΟΡΑ 

Άρθρο 36 

Τα δύο Μέρη θα προωθήσουν την συνεργασία μεταξύ 
των αντίστοιχων εθνικών επιτροπών τους για την 
υΝΕδΟΟ. 

Άρθρο 37 

Όλες οι προβλέψεις που έχουν παρατίθενται σε αυτό το 
Πρόγραμμα θα υλοποιούνται μέσω της διπλωματικής ο¬ 
δού. 

Άρθρο 38 

Όλες οι δραστηριότητες που προβλέπονται σε αυτό το 
Πρόγραμμα θα υλοποιούνται σύμφωνα με τους κανόνες 
και τους κανονισμούς της φιλοξενούσας χώρας. 

Άρθρο 39 

Όσο αφορά τον φιλοξενούμενο καθηγητή ή δάσκαλο 
γλώσσας που θα στέλνεται στην Ουγγαρία από την 
Ελληνική πλευρά και που θα έχει την Ελληνική υπηκοότη¬ 
τα, θα προσφέρεται σε αυτό/αυτή και στην οικογένειά 
τους, έπειτα από αίτησή τους, ελεύθερη άδεια διαμονής 
από της Ουγγρικές αρχές. 

Θα παίρνουν την άδεια διαμονής κατά προτεραιότητα 
και η άδεια θα είναι έγκυρη για πολλαπλές εισόδους στην 
χώρα κατά τη διάρκεια ισχύος της. 

Οι φιλοξενούμενοι καθηγητές και δάσκαλοι γλώσσας 
που θα έρχονται στην Ουγγαρία σύμφωνα με αυτό το 
Πρόγραμμα, δεν απαιτείται να έχουν άδεια εργασίας. 

Άρθρο 40 

Οι διατάξεις του παρόντος Προγράμματος δεν θα ε¬ 
μποδίζουν τα Μέρη να συμφωνούν, μέσω της διπλωματι¬ 
κής οδού, άλλες διευθετήσεις που θα θεωρήσουν επιθυ¬ 
μητές. 

Άρθρο 41 

Το προσαρτημένο Παράρτημα που περιέχει τους γενι¬ 
κούς και οικονομικούς όρους των ανταλλαγών σύμφωνα 
με το παρόν Πρόγραμμα, αποτελεί ενιαίο Μέρος αυτού 
του Προγράμματος. 

Άρθρο 42 

Το παρόν Πρόγραμμα θα ισχύσει από την ημερομηνία 
της υπογραφής του και θα παραμείνει σε ισχύ μέχρι το 
Δεκέμβριο του 1998, οπότε θα παραταθεί αυτόματα, αν 

τα Μέρη συμφωνούν, μέχρι την υπογραφή νέου 
Εκτελεστικού Προγράμματος, γεγονός που θα λάβει χώ¬ 
ρα στη Βουδαπέστη. 

Συντάχθηκε και υπογράφτηκε στην Αθήνα την 28η 
Μαΐου 1986, σε δύο πρωτότυπα αντίγραφα, στην Αγγλική 
γλώσσα. 

Γιατην Κυβέρνηση της Ελληνικής Δημοκρατίας 

(Υπογραφή) Ιωάννης Μπεβεράτος 

Πληρεξούσιος Υπουργός 

Διευθυντής Πολιτιστικών υποθέσεων 

Υπουργείο Εξωτερικών 

Για τη Κυβέρνηση της Δημοκρατίας της Ουγγαρίας 
(Υπογραφή) Αντρας Φόργκας 
Αναπληρωτής Γ ενικός Γ ραμματέας Υπουργείου 
για Πολιτιστικές Υποθέσεις. 

ΠΑΡΑΡΤΗΜΑ 

Α. ΓΕΝΙΚΕΣ ΔΙΑΤΑΞΕΙΣ ΣΤΟΥΣ ΤΟΜΕΙΣ ΕΠΙΣΤΗΜΗΣ 
ΚΑΙ ΕΚΠΑΙΔΕΥΣΗΣ. 

α) Ανταλλαγή προσώπων 

Οι υποψήφιοι που θα ανταλλαγούν σύμφωνα με τις δια¬ 
τάξεις αυτού του Προγράμματος, θα υποδειχθούν από το 
αποστέλλον Μέρος το οποίο θα τους αναγγείλει στο υπο¬ 
δεχόμενο Μέρος τρεις (3) μήνες πριν από την προτεινό- 
μενη ημερομηνία της επίσκεψης. 

Το αποστέλλον Μέρος θα υποβάλλει στο υποδεχόμενο' 
Μέρος προσωπικά στοιχεία πληροφορώντας σχετικά με 
ειδικότητες, επαγγελματικούς τίτλους, ακαδημαϊκούς 
τίτλους, γλώσσες που ομιλούνται (Αγγλικά, Γαλλικά ή τη 
γλώσσα της φιλοξενούσας χώρας), το πρόγραμμα και τη 
διάρκεια παραμονής των προσώπων αυτών που θα α- 
νταλλαγούν, όπως επίσης κάθε άλλη χρήσιμη πληροφο¬ 
ρία. 

Το υποδεχόμενο Μέρος θα ειδοποιεί το αποστέλλον 
Μέρος για την συγκατάθεσή του τουλάχιστον έξι (6) ε¬ 
βδομάδες πριν από την προτεινόμενη ημερομηνία επί¬ 
σκεψης. 

Μόλις ληφθεί η συγκατάθεση του υποδεχόμενου μέ¬ 
ρους, το αποστέλλον Μέρος θα ανακοινώνειτην ακριβή η¬ 
μερομηνία αναχώρησης, τουλάχιστον ένα (1) μήνα έκτων 
προτέρων. 

β) Ανταλλαγή υποτροφιών. 

1. Το αποστέλλον Μέρος θα στέλνει στο υποδεχόμενο 
Μέρος τους φακέλους των υποψηφίων όχι αργότερα από 
την 31η Μαΐου. 

2. Οι φάκελοι των υποψηφίων πρέπει να περιλαμβά¬ 
νουν: 

- βιογραφικό σημείωμα 

— αντίγραφα των διπλωμάτων σπουδών (επικυρωμένα) 

— σπουδές σε ερευνητικά προγράμματα 

- πιστοποιητικό υγείας 

3. Το υποδεχόμενο Μέρος θα ανακοινώνειτην οριστική 
αποδοχή των κατόχων υποτροφίας όχι αργότερα από την 
31η Μαΐου. 

4. Οι υπότροφοι πρέπει να μιλούν είτε την γλώσσα της 
υποδεχόμενης χώρας ή Αγγλικά ή Γαλλικά. Όσο αφορά 
τις μεταπτυχιακές σπουδές στην Ελλάδα, η γνώση της 
Ελληνικής γλώσσας είναι απαραίτητη, καθώς επίσης και η 
αποδοχή σε ένα μεταπτυχιακό Πρόγραμμα. 

Β. ΟΙΚΟΝΟΜΙΚΕΣ ΔΙΑΤΑΞΕΙΣ ΣΤΟΥΣ ΤΟΜΕΙΣ 
ΕΠΙΣΤΗΜΗΣ ΚΑΙ ΕΚΠΑΙΔΕΥΣΗΣ. 


Το αποστέλλον Μέρος θα καλύπτει το κόστος του ταξι¬ 
διωτικού εισιτηρίου από και προς την πρωτεύουσα της υ¬ 
ποδεχόμενης χώρας για επιστήμονες, αντιπροσωπείες 
κ.τλ. που αποστέλλονται σύμφωνα με αυτό το 
Πρόγραμμα. 

α) Ανταλλαγή προσώπων. 

1. Η Ελληνική πλευρά θα παρέχει: 

- 18.000 δρχ. καθημερινά για διαμονή σε ξενοδοχείο 
και επίδομα 

- ταξιδιωτικά έξοδα μέσα στην Ελληνική επικράτεια, αν 
προκύπτουν από το πρόγραμμα παραμονής. 

- μία διήμερη εκδρομή ή δύο μονοήμερες εκδρομές σε 
αρχαιολογικούς ή ιστορικούς τόπους. 

2. Η Ουγγρική πλευρά θα παρέχει: 

- ένα καθημερινό επίδομα 1.500 φιορινιών 

- ελεύθερη διαμονή σε ξενοδοχεία. 

Οι επισκέπτες που θα παραμένουν για λιγότερο από έ¬ 
να μήνα απαιτείται να έχουν καλή γλώσσα της Αγγλικής ή 
Γαλλικής γλώσσας ή της γλώσσας της υποδεχόμενης χώ¬ 
ρας. 

β) Ανταλλαγή υποτροφιών 

Η μεταφορά μετ’ επιστροφής μεταξύ των πρωτευου¬ 
σών των δύο χωρών θα πληρώνεται από τους ίδιους τους 
υποψήφιους, εκτός αν δηλώνεται διαφορετικά. 

1. Η Ελληνική πλευρά θα παρέχει: 

- ένα μηνιαίο επίδομα 100.000 χιλιάδων δρχ. για τους 
μεταπτυχιακούς φοιτητές ή τους υπότροφους ερευνητές 
και 90.000 χιλιάδες δρχ. για τους προπτυχιακούς φοιτη¬ 
τές, που θα αρχίζει να καταβάλλεταιταυτόχρονα με την ά¬ 
φιξη του φοιτητή στην Ελλάδα και θα καλύπτει την διάρ¬ 
κεια της υποτροφίας. 

- ένα εφάπαξ ποσόν 20.000 δρχ. με την άφιξη, για έξο¬ 
δα καταλύματος σε αυτούς που εγκαθίστανται στην 
Αθήνα ή 30.000 δρχ. σε αυτούς που εγκαθίστανται στην ε¬ 
παρχία. 

- φθηνό κατάλυμα και διατροφή. 

- ελεύθερη ιατρική περίθαλψη σε περίπτωση ανάγκης 

- απαλλαγή από δίδακτρα 

- ταξιδιωτικά έξοδα μέσα στην Ελληνική επικράτεια 
σύμφωνα με το πρόγραμμα σπουδών των πτυχιούχων 
φοιτητών, μέχρι του ποσού των 30.000 δρχ. και μετά από 
γραπτή αξιολόγηση του επόπτη τους. 

2. Η Ουγγρική πλευρά θα παρέχει: 

- ένα μηνιαίο επίδομα 15.000 φιορινιών 

- ανέξοδη διαμονή 

- ελεύθερη ιατρική περίθαλψη σε περίπτωση ανάγκης 

- απαλλαγή από δίδακτρα 

- έξοδα ταξιδιού μέσα στην Ουγγρική επικράτεια. 

γ. Καλοκαιρινοί κύκλοι σπουδών. 

Όλα τα έξοδα θα καλύπτονται από τους οργανωτές αυ¬ 
τών των κύκλων σπουδών στην υποδεχόμενη χώρα. 

Γ. ΓΕΝΙΚΕΣ ΔΙΑΤΑΞΕΙΣ ΓΙΑ ΤΟΝ ΠΟΛΙΤΙΣΜΟ 

α) Ανταλλαγή προσώπων 

Τα πρόσωπα που θα ανταλλάσσονται σύμφωνα με τις 
διατάξεις αυτού του Προγράμματος θα προτείνονται από 
το αποστέλλον Μέρος, που θα ειδοποιείτο αποδεχόμενο 
Μέρος για το διορισμό τρεις (3) μήνες πριν από την προ- 
τεινόμενη ημερομηνία αναχώρησης. Το αποστέλλον 
Μέρος θα παρέχει επίσης στο υποδεχόμενο Μέρος όλες 
τις αναγκαίες πληροφορίες για τους ακαδημαϊκούς και ε¬ 
παγγελματικούς τίτλους, καθώς επίσης το προτεινόμενο 
πρόγραμμα εργασίας, τη διάρκεια παραμονής και κάθε 
άλλη πληροφορία που θα μπορούσε να είναι χρήσιμη. 

Το υποδεχόμενο Μέρος θα ειδοποιεί το αποστέλλον 
Μέρος για την απόφασή του τουλάχιστον έξι εβδομάδες 
πριν από την προτεινόμενη ημερομηνία αναχώρησης. 
Μόλις λάβει τη συγκατάθεση του υποδεχόμενου Μέρους 
το αποστέλλον Μέρος θα ανακοινώσει την ακριβή ημερο¬ 
μηνία αναχώρησης, τουλάχιστον ένα μήνα εκ των προτέ- 
ρων. 

Οι επισκέπτες που θα ανταλλάσσονται σύμφωνα με αυ¬ 
τό το Πρόγραμμα στον τομέα της πολιτιστικής συνεργα¬ 
σίας, θα απαιτείται να έχουν καλή γνώση της γλώσσαςτης 
φιλοξενούσας χώρας ή της Αγγλικής ή της Γαλλικής. Για 
τους επισκέπτες που ανταλλάσσονται για περίοδο λιγό- 
τερη του ενός (1) μηνός, τα έξοδα διερμηνέα της 
Αγγλικής ή Γαλλικής γλώσσας, αν χρειάζονται, θα καλύ¬ 
πτονται από το υποδεχόμενο Μέρος, 
β) ανταλλαγή εκδηλώσεων 

Το αποστέλλον Μέρος θα πληροφορείτο υποδεχόμενο 
Μέρος τουλάχιστον δώδεκα (12) μήνες πριν σχετικά με τις 
ημερομηνίες και το θέμα της έκθεσης που προετοιμάζε¬ 
ται. Γ ια να κάνει τις κατάλληλες διευθετήσεις για την έκ¬ 
θεση, το αποστέλλον Μέρος θα παρέχει ουσιώδεις τεχνι¬ 
κές πληροφορίες γιατηνπροτιθέμενη έκθεση καθώς επί¬ 
σης και το απαραίτητο υλικό για την εκτύπωση του 
καταλόγου (πρόλογος, κατάλογος αντικειμένων, φωτο¬ 
γραφίες κ.τλ.) τουλάχιστον τρεις (3) μήνες πριν από τα ε¬ 
γκαίνια. Τα εκθέματα θα φθάνουν στον τόπο προορισμού 
τουλάχιστον δεκαπέντε (15) ημέρες πριν από τα εγκαίνια. 
Δ. ΟΙΚΟΝΟΜΙΚΕΣ ΔΙΑΤΑΞΕΙΣ ΓΙΑ ΤΟΝ ΠΟΛΙΤΙΣΜΟ 
α) Ανταλλαγή προσώπων 

Τα έξοδα ταξιδιού και υποδοχής των προσώπων που θα 
καταφθάνουν σύμφωνα με αυτό το Πρόγραμμα θα καλύ¬ 
πτονται ως εξής: 

1. Το αποστέλλον Μέρος θα φέρει το κόστος του διε¬ 
θνούς ταξιδιού προς και από την πρωτεύουσα του αποδε¬ 
χόμενου μέρους. 

2. Η Ελληνική πλευρά θα παρέχει: 

- 20.000 δρχ. την ημέρα (έξοδα ξενοδοχείου και δια¬ 
βίωσης). 

- ένα εφάπαξ ποσόν 30.000 τριάντα χιλιάδων δραχ¬ 
μών, με την άφιξη, ανά επίσκεψη που θα καλύπτει τα έξο¬ 
δα ταξιδιού στην Ελλάδα. 

3. Η Ουγγρική πλευρά θα παρέχει: 

- ένα καθημερινό επίδομα 1,500 φιορινιών 

- ανέξοδη διαμονή σε ξενοδοχεία. 

4. Σε περίπτωση ανάγκης, θα παρέχεται ιατρική βοήθεια 
ανέξοδα από τα Μέρη στα πρόσωπα που υπόκεινται στις 
διατάξεις αυτού του Προγράμματος. 

β) Ανταλλαγή εκθέσεων. 

1. Το αποστέλλον Μέρος θα φέρει το κόστος μεταφο¬ 


ράς της έκθεσης προς και από την πρωτεύουσα της υπο¬ 
δεχόμενης χώρας. Ο τρόπος κάλυψης των εξόδων μετα¬ 
φοράς των εκθέσεων μέσα στην επικράτεια της υποδεχό¬ 
μενης χώρας, σε περίπτωση που θα διοργανωθούν σε πε¬ 
ρισσότερες από μια πόλεις, θα ρυθμιστεί από ειδική 
συμφωνία μεταξύ των ενδιαφερομένων ιδρυμάτων των 
δύο μερών. 

2. Το υποδεχόμενο Μέρος θα φέρειτο κόστοςτης διορ¬ 
γάνωσης της έκθεσης, συμπεριλαμβανομένων των εξό¬ 
δων ενοικίασης αιθουσών, ασφάλειας, τεχνικής βοήθειας 
(διευκολύνσεις αποθήκευσης, διευθετήσεις εγκατάστα¬ 
σης, φωτισμός, θέρμανση, αποσυσκευασίας και η εκτύ¬ 
πωση εκδόσεων, όπως αφίσες, κατάλογοι και προσκλή¬ 
σεις). Το υποδεχόμενο Μέρος θα παρέχει επίσης δημο¬ 
σιότητα στην έκθεση. 

3. Το υποδεχόμενο Μέρος θα φέρειτο κόστος ασφάλι¬ 
σης των εκθέσεων κατά την διάρκεια της μεταφοράς και 
της διάρκειας της έκθεσης. 

Σε περίπτωση ζημιάς, το υποδεχόμενο Μέρος θα παρά¬ 
σχει στο αποστέλλον Μέρος ανέξοδα πλήρη τεκμηρίωση 
όσο αφορά την αιτία της ζημιάς, ώστε να διευκολύνει το 
αποστέλλον Μέρος να απαιτήσει τις ζημιές από την α¬ 
σφαλιστική εταιρεία. Το υποδεχόμενο Μέρος δεν θα είναι 
εξουσιοδοτημένο να ασχοληθεί με την εργασία αποκατά¬ 
στασης κατεστραμμένων εκθεμάτων στην αρχική τους 
μορφή ή τύπο, χωρίς την συγκατάθεση του αποστέλλο- 
ντος Μέρους. 

4. Τα έξοδα επίσκευψης του επιθεωρητή και, όταν είναι 
αναγκαίο, των προσώπων η παρουσία των οποίων θα είναι 
απαραίτητη για την εγκατάσταση και την αποσυσκευασία 
της έκθεσης, θα ρυθμιστεί σύμφωνα με τις οικονομικές 
διατάξεις αυτού του Προγράμματος. 

Και τα δύο Μέρη θα συμφωνήσουν στον αριθμό των 
προσώπων που θα συνοδεύουν την έκθεση και την διάρ¬ 
κεια της παραμονής τους. 

Ε. ΚΙΝΗΜΑΤΟΓΡΑΦΙΚΕΣ ΕΒΔΟΜΑΔΕΣ 

1. Το αποστέλλον Μέρος θα παρέχει κινηματογραφικές 
ταινίες με αγγλικούς ή γαλλικούς υπότιτλους και διαφημι¬ 
στικό υλικό σε μία από τις δύο αυτές γλώσσες. 

2. Το υποδεχόμενο Μέρος, με τους ίδιους όρους που ε¬ 
φαρμόζονται στις βραχυπρόθεσμες επισκέψεις, θα καλύ¬ 
πτει τα έξοδα διαμονής για πέντε (5) μέρες, όχι περισσό¬ 
τερων των τεσσάρων (4) μελών της αποστολής για την κι¬ 
νηματογραφική εβδομάδα. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ __ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 « ΤΕΙΕΧ 223211 ΥΡΕΤ ΟΗ * ΡΑΧ 52 34 3Τ2^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ I 


ΚΕΝΤΡΙΚΗ ΥΠΗΡΕΣΙΑ 

Σ ολωμού 51 _ 

Πληροφορίες δημοσιευμάτων Α.Ε -Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 


5249547 Νικήτα 6-8 Τ.Κ. 185 31 
5239762 ΠΑΤΡΑ 

5248141 Κορίνθου 327 Τ.Κ. 262 23 , 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


5248785 

5248320 


(031) 423955 

423956 
4136402 
4171307 
(061) 271249 

224581 


(0651) 

(0531) 


21901 

22637 

26522 


ΕΦΗΜ ΕΡΙΔΟΣΤΗΣΚΥΒΕΡΝΗΣΕΩΣ - ΑπΤί'βΐελίδεςκαι άνω π^οούξηση 100 δρχ. ονά 8σέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α· (Νάμα,. Π.Δ., Συμβάσεις κτλ.) 7 2.500 . ' 

Β' (Υπουργικές αποφάσεις κτλ.) ^ 

Γ (Διορισμοί, απολύσεις κτλ. Δημ. Υπαλλήλων) 10.000 ^ 

Δ' (Απαλλοτριώσεις, πολεοδομία κτλ.) 50.000 » 

Αν«™&0«Λν (Τ Α Π Ι.) 25.000 · . 1.250 - ^ 

Ν.Π.Λ.Δ. (Διορισμοί κτλ. προσωπικού ΝΠΔΔ) 10 000 ’ 250 » 

Παράρτημα (Πίνακες επιτυχάντων διαγωνισμών) 5000 * 

Δελτίο Βιομηχανικής Ιδιοκτησίας (Δ.Ε.Β.Ι.) ' 10 '^ * 150 » 

Ανωτάτου Ειδικού Δικαστηρίου (Α.Ε.Δ.) 3. » 

. . 150.000 · 7.500 » 

Ανωνύμων Εταιρειών Α Ε.Π.Ε. 

Προκηρ ύξεων Α.Ι.Ε.Π. ___ ^ -1_- 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Α Ε.Π.Ε. | 120 000 --1-- 

• Ο, συνδρομές του εσωτερικού προπληρώνονται στα Δημάσια Ταμεία που δίδουν απ^εικτ,κά είσπραξης (διπλότυπο) το 
ΐΓΚ^ίΖΓτοί^ενδκκ^ρομένου πρέπε. να στέλνεται στην Υπηρεσία του Εθνικού Τυπογραφείου. 

• Ο, συνδρομές ταυ εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στην Αθήνα απά το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις απά το Δημόσια Ταμεία. 

• Ο. συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

, · Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑ · 

• ΗουνδροιιήΜχύειν«5να)ΐρ5νο.ιιουαρχίζειπιν1ηΙανο«<ιρ1οοκβιλήνειτην31ηΔε«ιι5ρ1οι,ιοι,1δ«Η,χρόνο«.ήενεννΡά- 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. - 

π. ..πηο^ηίεΓ κοινού λειτουργούν καθημερινά από 08.00 έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







